section_heading: Radnja
paragraph_text: Pun frustracija zbog iskazivanja tuge nad Christopherovom smrću, Tony sređuje let za Las Vegas privatnim avionom. U Vegasu, Tony prima telefonski poziv od Phila Leotarda, koji mu izrazi sućut za Christophera, iako ne popušta po pitanju odlaganja azbesta. Tony se sastaje sa Sonyom, egzotičnom plesačicom s kojom je Christopher znao provoditi vrijeme. Kaže joj kako je Christopher poginuo, a ona mu se pridruži u njegovu izletu u Vegasu. Kasnije se upuštaju u seks, puše marihuanu te uzimaju drogu, a pijani Tony osvoji gomilu novca na ruletu. Vjerujući kako je njegov nesretni niz završio, promrmlja, "Mrtav je", te se počne grohotom smijati i padne na pod. Par odlazi u pustinju. Tony ugleda kako sunce svjetluca u daljini. Ustane i krene prema njemu. Dok plače i smije se, povikne u sunce, "Shvaćam!"